# ວິກິພີເດຍ

ວິກິພີເດຍ|  ໂລໂກ້ຂອງວິກິພີເດຍ, ໜ່ວຍໂລກທີ່ປະກອບຂຶ້ນໂດຍຕົວຕໍ່ທີ່ມີຕົວອັກສອນຈາກພາສາຕ່າງໆ |
| ພາບຈັບໜ້າຈໍ
ໜ້າຫຼັກຂອງວິກິພີເດຍ |
| ປະເພດ | ສາລານຸກົມອອນລາຍນ໌ |
| ພາສາທີ່ໃຊ້ໄດ້ | 346 ພາສາ |
| ສຳນັກງານໃຫຍ່ | ຊານ ຟານຊິດສະໂກ, ຄາລິຟໍເນຍ, ສະຫະລັດ |
| ປະເທດຕົ້ນທາງ | ສະຫະລັດ |
| ເຈົ້າຂອງ | ມູນນິທິວິກິມີເດຍ (ຕັ້ງແຕ່2003) |
| ສ້າງໂດຍ | * ຈິມມີ ເວລສ໌
* ແລຣີ ແຊນເຈີຣ໌
 |
| ຢູອາແອລ | wikipedia.org |
| ການຄ້າ | ບໍ່ມີ |
| ລົງທະບຽນ | ບໍ່ຈຳເປັນ |
| ຜູ້ໃຊ້ | >**Expression error: Unexpected < operator.** ຜູ້ດັດແກ້ທີ່ຍັງມີການເຄື່ອນໄຫວ >**Expression error: Unexpected < operator.** ຜູ້ໃຊ້ທີ່ລົງທະບຽນ |
| ເປີດຕົວ | 15 ມັງກອນ 2001 (2001-01-15) |
| ສະຖານະປັດຈຸບັນ | ເປີດໃຫ້ບໍລິການ |
| ລິຂະສິດເນື້ອຫາ | CC Attribution / Share-Alike 4.0 ຂໍ້ຄວາມສ່ວນຫຼາຍມີການອະນຸຍາດສິດສອງພາຍໃຕ້ GFDL; ສື່ຕ່າງໆພາຍໃນເວັບແມ່ນມີລີຂະສິດຂອງມັນເອງຕ່າງຫາກ. |
| ຂຽນດ້ວຍ | LAMP ແພລັດຟອມ |
| ໝາຍເລກ OCLC | 52075003  |

**ວິກິພີເດຍ** (ເຄົ້າ: ວິກິພີເດັຽ; ອັງກິດ: Wikipedia /ˌwɪkɪˈpiːdiə/ ( ຟັງສຽງ) *WIK-**ih**-PEE-**dee**-ə* ຫຼື /ˌwɪki-/ ( ຟັງສຽງ) *WIK-**ee**-PEE-**dee**-ə*) ແມ່ນສາລານຸກົມອອນລາຍນ໌ເນື້ອຫາເສລີທີ່ຂຽນ ແລະ ດູແລໂດຍກຸ່ມຊຸນຊົນອາສາສະໝັກທີ່ຮູ້ຈັກກັນໃນນາມ ຊາວວິກິພີເດຍ ຫຼື ວິກິພີດຽນ ຜ່ານຄວາມຮ່ວມມືແບບເປີດ ແລະ ມີເດຍວິກິ ຊອບແວວິກິ. ວິກິພີເດຍເປັນແຫຼ່ງງານອ້າງອີງທີ່ໃຫຍ່ທີ່ສຸດ ແລະ ມີຜູ້ເຂົ້າອ່ານຫຼາຍທີ່ສຸດໃນປະຫວັດສາດ ແລະ ໄດ້ຮັບການຈັດອັບດັບເປັນເວັບໄຊຕ໌ທີ່ມີຜູ້ເຂົ້າເບິ່ງຫຼາຍທີ່ສຸດໃນອັບດັບສິບແຮກຢ່າງຕໍ່ເນື່ອງ; ອີງຕາມຂໍ້ມູນເມື່ອເດືອນສິງຫາປີ2024, ເຊມຣັຊໄດ້ຈັດໃຫ້ວິກິພີເດຍຢູ່ໃນອັບດັບທີ4 ແລະ ຊິມິລາຣ໌ເວັບໃນອັບດັບທີ7. ວິກິພີເດຍນັ້ນຖືກສ້າງຕັ້ງໂດຍ ຈິມມີ ເວລສ໌ ແລະ ແລຣີ ແຊນເຈີຣ໌ ໃນວັນທີ15 ເດືອນມັງກອນປີ2001, ແລະ ໄດ້ຮັບການຈັດຕັ້ງຂຶ້ນເປັນໂຄງການຕັ້ງແຕ່ປີ2003ໂດຍ ມູນນິທິວິກິມີເດຍ ເຊິ່ງເປັນອົງກອນບໍ່ສະແຫວງຫາຜົນກຳໄລສັນຊາດອາເມຣິກາທີ່ໄດ້ທືນສ່ວນຫຼາຍຈາກການບໍລິຈາກຈາກຜູ້ອ່ານ.

ໃນຊ່ວງທຳອິດ, ວິກິພີເດຍມີພຽງແຕ່ພາສາອັງກິດເທົ່ານັ້ນ, ແຕ່ມາຮອດຕອນນີ້ ວິກິພີເດຍໄດ້ມີການແປໄປເປັນຫຼາຍພາສາ ເຊິ່ງໃນປັດຈຸບັນມີຫຼາຍກວ່າ300ພາສາ. ໂດຍວິກິພີເດຍພາສາອັງກິດເປັນສະບັບທີ່ມີບົດຄວາມຫຼາຍທີ່ສຸດດ້ວຍບົດຄວາມຫຼາຍກວ່າ 6.9ລ້ານບົດ, ແລະ ຫາກລວມກັນທຸກພາສາກໍຈະມີຫຼາຍເຖິງ 64ລ້ານບົດຄວາມ, ແລະ ມີການເຂົ້າເບິ່ງຈາກອຸປະກອນຕ່າງໆຫຼາຍກວ່າ 1.5ຕື້ເຄື່ອງ ແລະ ມີການດັດແກ້13ລ້ານກວ່າເທື່ອຕໍ່ເດືອນໜຶ່ງ(ໂດຍປົກກະຕິ ມີການດັດແກ້ປະມານ5ເທື່ອຕໍ່ວິ) ຕະຫຼອດຮອດເດືອນເມສາປີ2024ທີ່ຜ່ານມາ. ໃນເດືອນພະຈິກປີ2024, ປະລິມານການເຂົ້າເບິ່ງຂອງວິກິພີເດຍ 25%ແມ່ນມາຈາກສະຫະລັດ, ຮອງລົງມາແມ່ນຍີ່ປຸ່ນທີ່6.2%, ສະຫະລາຊະອານາຈັກທີ່5.6%, ຣັສເຊຍທີ່5%, ເຢຍຣະມັນທີ່4.8%, ແລະ ປະເທດອື່ນໆອີກຄິດເປັນ53.3%.

ວິກິພີເດຍ ໄດ້ຮັບຄຳຍ້ອງຍໍສຳລັບການທີ່ມັນໄດ້ກາຍເປັນອົງປະກອບໃນການຊ່ວຍເຜີຍແຜ່ຄວາມຮູ້ ແລະ ການຍົກລະດັບຂອງເນື້ອຫາສາລະເສລີ, ໂຄງສ້າງ ແລະ ວັດທະນະທຳທີ່ມີຄວາມເປັນເອກະລັກຂອງຕົນເອງ. ໂດຍບັນດາຜູ້ອາສາສະໝັກດັດແກ້ໄດ້ມີການປະກອບສ່ວນເຂົ້າໃນການຂຽນບົດຄວາມຢ່າງຫຼວງຫຼາຍໃນຫົວຂໍ່ດ້ານຕ່າງໆ, ແຕ່ຕົວເວັບນັ້ນກໍຖືກວິພາກວິຈານຢ່າງຫຼວງຫຼາຍເຖິງຄວາມລຳອຽງ ແລະ ການມີອະຄະຕິເຊັ່ນ: ອະຄະຕິທາງເພດຕໍ່ຜູ້ຍິງ ແລະ ຄວາມລຳອຽງຕໍ່ປະເທດໂລກໃຕ້ ຫຼື ປະເທດດ້ອຍພັດທະນາ ຫຼື ກໍຄືການຂຽນບົດຄວາມໂດຍຜ່ານພຽງແຕ່ມຸມມອງຂອງຊາວຕາເວັນຕົກເທົ່ານັ້ນ ລວມໄປເຖິງຄວາມໜ້າເຊື່ອຖືຂອງຂໍ້ມູນໂດຍສະເພາະໃນຊຸມປີ2000, ເຊິ່ງໄດ້ຮັບການປັບປຸງພັດທະນາມາເລື້ອຍໆ ແລະ ເລີ່ມໄດ້ຮັບການຍົກຍ້ອງໃນຊ່ວງປາຍປີ2010ເປັນຕົ້ນມາ ເຊິ່ງໄດ້ກາຍເປັນເວັບໄຊທ໌ໄວ້ກວດສອບຄວາມຖືກຕ້ອງຂອງຂໍ້ເທັດຈິງຕ່າງໆທີ່ສຳຄັນ. ບົດຄວາມກ່ຽວກັບເລື່ອງລາວສົດໃໝ່ ຫຼື ຂ່າວດ່ວນຕ່າງໆມັກໄດ້ຮັບການເຂົ້າເບິ່ງໃນຖານະຂອງແຫຼ່ງຂໍ້ມູນທີ່ມີການອັບເດດຢູ່ເນື່ອງໆກ່ຽວກັບເລື່ອງ ຫຼື ເຫດການນັ້ນໆ. ວິກິພີເດຍຍັງຖືກກີດກັນ ຫຼື ເຊັນເຊີຣ໌ເນື້ອຫາບາງສ່ວນ ຫຼື ແບນໂຕເວັບໂດຍລັດຖະບານບາງປະເທດນຳດ້ວຍ.

## ໝາຍເຫດ

## ແຫຼ່ງອ້າງອີງ

### ຂໍ້ມູນປະຖົມພູມ ແລະ ແຫຼ່ງທີ່ມາທີ່ເຊື່ອມໂຍງກັບວິກິພີເດຍ